LT
C 252/54
Europos Sąjungos oficialusis leidinys
2023 7 17
Ieškinio pagrindai ir pagrindiniai argumentai Grįsdama ieškinį ieškovė remiasi vieninteliu ieškinio pagrindu, kurį sudaro dvi dalys: EMST padarė teisės klaidą ir akivaizdžią vertinimo klaidą, kai nusprendė visiškai atskleisti tipinės paskirties preparate esančių koformuliantų sąrašą. — Ieškovė teigia, kad koformuliantų sąrašas, kurį EMST nori atskleisti ir kuris yra susijęs su tipiniu produktu, pateiktu veikliosios medžiagos patvirtinimo atnaujinimo dokumentų rinkiniui, pagal 2009 m. spalio 21 d. Europos Parlamento ir Tarybos reglamentą (EB) Nr. 1107/2009 (1) yra komerciškai jautri ir konfidenciali informacija. — Ieškovė tvirtina, kad šiuo atskleidimu EMST pažeistų 2001 m. gegužės 30 d. Europos Parlamento ir Tarybos reglamento (EB) Nr.
1049/2001 (2) 4 straipsnio 2 dalies pirmą įtrauką ir 2006 m. rugsėjo 6 d. Europos Parlamento ir Tarybos reglamento (EB) Nr. 1367/2006 (3) 6 straipsnio 1 dalį.
Tai taip pat pažeistų Reglamento (EB) Nr. 1107/2009 63 straipsnį.
(1) (2) (3)
2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (OL L 309, 2009, p. 1).
2001 m. gegužės 30 d. Europos Parlamento ir Tarybos reglamentas (EB) Nr.
1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001, p. 43; 2004 m. specialusis leidimas lietuvių k., 1 sk., 3 t., p. 331).
2006 m. rugsėjo 6 d. Europos Parlamento ir Tarybos reglamentas (EB) Nr. 1367/2006 dėl Orhuso konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais nuostatų taikymo Bendrijos institucijoms ir organams (OL L 264, 2006, p. 13).
2023 m. gegužės 14 d. pareikštas ieškinys byloje WN / Komisija (Byla T-254/23) (2023/C 252/66) Proceso kalba: italų Šalys Ieškovė: WN, atstovaujama advokatės M. Velardo Atsakovė: Europos Komisija
Reikalavimai Ieškovė Bendrojo Teismo prašo: — panaikinti 2022 m. gegužės 5 d. sprendimą, kuriuo ieškovė nebuvo įtraukta į konkurso EPSO/AD/380/19-AD7 rezervo sąrašą; — panaikinti 2022 m. liepos 15 d. sprendimą, kuriuo buvo atmestas prašymas peržiūrėti sprendimą dėl neįtraukimo į konkurso EPSO/AD/380/19-AD7 rezervo sąrašą; — panaikinti 2023 m. vasario 14 d. paskyrimų tarnybos sprendimą, kuris numanomai išplaukia iš EPSO tylėjimo dar keturis mėnesius ir kuriuo buvo atmestas 2022 m. spalio 14 d. pagal Europos Sąjungos pareigūnų tarnybos nuostatų (toliau – Pareigūnų tarnybos nuostatai) 90 straipsnio 2 dalį pateiktas skundas; — priteisti iš Komisijos bylinėjimosi išlaidas.